**1.ชื่อเรื่อง** การจัดการระบบการขาดนัดของผู้ป่วยในคลินิกความดันโลหิตสูง โรงพยาบาลนามน อำเภอนามน จังหวัดกาฬสินธุ์

**2.ผู้แต่ง หน่วยงาน** นางสาวสุจิตรา แดงบุญเรือง และคณะ คลินิกความดันโลหิตสูง

โรงพยาบาลนามน อำเภอนามน จังหวัดกาฬสินธุ์

**3.หลักการและเหตุผล**

 ปัจจุบันทั่วโลกให้ความสำคัญกับการจัดการโรคไม่ติดต่อเรื้อรังมากขึ้น เนื่องจากสภาวะความเป็นอยู่และวิถีชีวิตที่เปลี่ยนไปทำให้ผู้ป่วยกลุ่มนี้มี จำนวนเพิ่มขึ้น ซึ่งคลินิกความดันโลหิตสูงในโรงพยาบาลนามนพ.ศ.2560 มีผู้รับริการจำนวน 525 คน และจากข้อมูลในปีพ.ศ.2559 มีผู้ป่วยนัดมารับบริการในคลินิกความดันโลหิตสูง จำนวน 1,811 คน มีผู้ป่วยขาดนัดจำนวน 481 คน

ซึ่งทำให้ผู้ป่วยส่วนใหญ่ไม่สามารถควบคุมโรคความดันโลหิตสูงได้ อีกทั้งผู้ป่วยขาดความตระหนักในการมาตรวจรับยาความดันตามนัดจึงส่งผลให้เกิดภาวะแทรกซ้อนต่างๆตามมา ก่อให้เกิดความพิการและเสียชีวิตก่อนวัยอันควร ส่งผลกระทบต่อการดำรงชีวิต ภาวะเศรษฐกิจ ของผู้ป่วยและครอบครัวรวมทั้งประเทศ

**4. วัตถุประสงค์**

1. เพื่อลดจำนวนการขาดนัดของผู้ป่วยความดันโลหิตสูง

2. เพื่อให้ผู้ป่วยความดันโลหิตสูงไม่ขาดยา และเกิดภาวะแทรกซ้อน

**5.กลุ่มเป้าหมาย(ประชาการ/กลุ่มตัวอย่าง)**

**ประชาการที่ใช้ศึกษาในงานวิจัยในครั้งนี้** เป็นผู้มารับบริการในคลินิกความดันโรงพยาบาลนามน อำเภอนามน จังหวัดกาฬสินธุ์ พ.ศ.2560 จำนวน 525 คน

**กลุ่มตัวอย่างที่ใช้ในการศึกษาวิจัยในครั้งนี้** เป็นผู้ป่วยที่ขาดนัดในคลินิกความดันโลหิตสูง อำเภอนามน จังหวัดกาฬสินธุ์ พ.ศ.2560 ตั้งแต่วันที่ 1 มีนาคม พ.ศ.2560 ถึงวันที่ 31 พฤษภาคม พ.ศ. 2560

**6.เครื่องมือ** เครื่องมือในการเก็บรวบรวมข้อมูลได้แก่ แฟ้มทะเบียนผู้ป่วย(เวชระเบียน),ทะเบียนบันทึกการมารับบริการในคลินิกความดันโลหิตสูง,โปรแกรม Hosxp

**7.ขั้นตอนการดำเนินการ**

1. เก็บข้อมูลของผู้ป่วยที่คลินิกความดันโลหิตสูง ของแต่ละเดือน ที่ผู้ป่วยไม่มาตรวจตามนัดพ.ศ. 2559 เพื่อนำมาวิเคราะห์หาสาเหตุ

2. ประชุมชี้แจงกับพยาบาลที่จุด S3 เพื่ออธิบายกับผู้ป่วยให้ความสำคัญของการมาตรวจตามนัดและให้คำแนะนำถึง วัน เวลาที่ แพทย์นัดพร้อมทั้งให้นำยาเก่ามาด้วยทุกครั้ง เพื่อให้แพทย์ปรับยา และเพื่อให้ยาพอดีกับวันที่แพทย์นัดครั้งต่อไป

3. กรณีนัดแล้วแต่ติดธุระ ให้โทรศัพท์ เลื่อนวันนัดได้(แต่ผู้ป่วยต้องไม่ขาดยา)

4. ประสานงานกับเจ้าหน้าที่รพ.สต.ให้ออกติดตามประเมินความดันโลหิตของผู้ป่วยที่ไม่มาตามนัด หากBP$\leq $140/90mmHg,$ \geq $90/60mmHg ให้เจ้าหน้าที่ รพ.สต.โทรประสานงานกับพยาบาลประจำคลินิกความดันเพื่อนำยาไปให้ผู้ป่วยที่บ้านโดยรับยาจากรพ.สต.ไปก่อน พร้อมวันนัดครั้งต่อไป กรณี BP$\geq $140/90mmHgให้เจ้าหน้าที่รพ.สต.แนะนำผู้ป่วยมาโรงพยาบาลทันที

5. กรณีเจ้าหน้าที่รพ.สต.ออกติดตามผู้ป่วยที่บ้านแล้วไม่พบผู้ป่วย ให้เจ้าหน้าที่ออกติดตามในวันถัดไปและแจ้งประสานกลับให้ทางรพ.ทราบด้วย

**8.คำสำคัญ(Keywords)**

การจัดการ,ขาดนัด,ความดันโลหิตสูง